জাতীয়তাবাদীর শক্তির অশুভ আতংকের মাঝে কে কার খবর নেয়। জেলা শহর গুলোতে এখনো সাংবাদিকতা পেশাদারিত্ব রুপ না নেওয়ায় পাশাপাশি সাংবাদিকদের দলীয় রাজনীতির লেজুড়বৃত্তির কারনে তারা নির্বাক। জাতীয়তাবাদী আর্দশের মধ্যে শুভ বুদ্ধির বা মুক্ত চিন্তার চর্চা করেন তারাও যেন মুখে কুলুপ এটেছেন। আর যারা আওয়ামী লীগের পরাজিত সৈনিক তারা অনেকটা গৃহবন্দী। আওয়ামী লীগের নেতাদের ভোট ব্যাংকের কি মূল্য আছে ভোটের পরদিন। তারা বরং বিএনপি দলীয় আতœীয় স্বজন ও শুভাকাংঙ্খীদের সাথে গোপন যোগাযোগ রেখে নিজের ব্যবসা – বানিজ্যের দিকেই মনযোগী হয়ে উঠেন। আর ১২ বছর পর কনভেনশনের আয়োজক বর্তমান সাংসদ নূর নবী চৌধুরী শাওনকে তখন এ সব হিন্দু সম্প্রদায়ের কেউ চিনতো কি না তা নিয়েও সন্দেহ রয়েছে। যতটা জানি তখন শাওন যুবলীগের রাজনীতিতে ক্যারিয়ার গড়ার জন্য ঢাকায় ক্যাডার হিসাবেই ব্যস্ত ছিলেন। বিভিষিকাময় সেই দিন ক্ষনে শাওনদের পা পরেনি ভোলার মাটিতে। তখন প্রথম আলোর ভোলা প্রতিনিধি ছিলেন ফরিদ হোসেন বাবুল ভাই। রণাঙ্গনে মুক্তিযুদ্ধের সাহসী মানুষটি আজ বেচে নেই। এক যুগ আগে যে স্মৃতির পাতায় বাবুল ভাইকে দেখেছি তাতে চুল পাকা মোটা ফ্রেমের চশমা পরা তিন সন্তানের জনক বয়স ভারী একজন মানুষ। তার প্রেরনায় সেদিন ছুটেছিলাম লর্ড হাডিঞ্জ ইউনিয়নের গ্রাম গুলোতে। শুধুই কি ভেন্ডার বাড়ির ধর্ষনে সীমাবদ্ধ ছিল জাতীয়তাবাদী সৈনিকরা। তারা ফতেমাবাদ গ্রামের শাশুড়ি বিষ্ণু প্রিয়া ও পুত্র বধু সুজাতাকে একত্রে ধর্ষন করে। ছেলের বয়সী দুর্বৃত্তের হাতে মায়ের বয়সী নারীকে ধর্ষনের বর্ননা শুনে কিং কর্তব্য বিমূঢ় হয়ে গেলাম। লম্পটদের কাছে আকুতি করে নিজেকে রক্ষা করতে পারেনি মায়ের বয়সী পঙ্গু শেফালী । মেঘনার টিপ হিসাবে পরিচিত দ্বীপ জেলা ভোলার নির্বাচনোত্তর কলংকময় অধ্যায় জাতির সামনে উপস্থাপনের জন্য আমাদের সাথে যোগ দিলেন পর্যায় ক্রমে প্রথম আলোর তৎকালীন সিনিয়র রিপোর্টার গোলাম কিবরিয়া ও বর্তমান ভ্রাম্যমান প্রতিনিধি রাজীব নূর এবং জনকন্ঠের তৎকালিন স্টাফ রিপোর্টার ( বর্তমানে এটিএন বাংলার সিনিয়র রিপোর্টার) শওকত মিলটন।